CELEX: 22015A0710(01)
Language: lv
Date: 2015-07-10 00:00:00
Title: Eiropas Savienības un Dānijas Karalistes Nolīgums par jurisdikciju un spriedumu atzīšanu un izpildi civillietās un komerclietās

10.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 182/1
            
         Eiropas Savienības un Dānijas Karalistes
   NOLĪGUMS
   par jurisdikciju un spriedumu atzīšanu un izpildi civillietās un komerclietās
   Saskaņā ar 4. pantu 2005. gada 19. oktobra Nolīgumā starp Eiropas Savienību un Dānijas Karalisti par jurisdikciju un spriedumu atzīšanu un izpildi civillietās un komerclietās (1) (turpmāk – nolīgums), kas tika noslēgts ar Padomes Lēmumu 2006/325/EK (2), ja atbilstoši Padomes Regulas (EK) Nr. 44/2001 (3) 74. panta 2. punktam tiek pieņemti īstenošanas pasākumi, Dānijas lēmumu īstenot vai neīstenot šo pasākumu saturu paziņo Komisijai.
   Saskaņā ar nolīguma 3. panta 2. punktu Dānija 2009. gada 14. janvāra vēstulē informēja Komisiju par savu lēmumu īstenot Padomes Regulu (EK) Nr. 4/2009 (4), ciktāl ar to groza Regulu (EK) Nr. 44/2001 (“Briseles I regula”) (5).
   Regula (EK) Nr. 44/2001 ir atcelta un aizstāta ar Eiropas Parlamenta un Padomes Regulu (ES) Nr. 1215/2012 (6). Saskaņā ar nolīguma 3. panta 2. punktu Dānija 2012. gada 20. decembra vēstulē informēja Komisiju par savu lēmumu īstenot Regulā (ES) Nr. 1215/2012 noteikto (7).
   Komisijas Īstenošanas regula (ES) 2015/228 (8) tika pieņemta 2015. gada 17. februārī. Saskaņā ar nolīguma 3. panta 2. punktu Dānija 2015. gada 22. aprīļa vēstulē informēja Komisiju par savu lēmumu īstenot Īstenošanas regulā (ES) 2015/228 noteikto.
   Saskaņā ar nolīguma 4. panta 4. punktu Dānijas paziņojums uzliek Dānijai un Eiropas Savienībai savstarpējas saistības. Tādējādi Īstenošanas regula (ES) 2015/228 ir nolīguma grozījumi, ciktāl ar to groza Regulu (EK) Nr. 44/2001 (aizstāta ar Regulu (ES) Nr. 1215/2012), kurā grozījumi izdarīti ar Regulu (EK) Nr. 4/2009, un ir uzskatāma par tā pielikumu.
   Atsaucoties uz nolīguma 4. panta 3. punktu, Īstenošanas regulu (ES) 2015/228 Dānijā var īstenot administratīvā kārtā saskaņā ar 9. nodaļas 1. panta a) punktu Dānijas 2006. gada 20. decembra Likumā Nr. 1563 par Briseles I regulu. Nepieciešamie administratīvie pasākumi stājās spēkā 2015. gada 22. aprīlī.
   
      (1)  Nolīgums starp Eiropas Savienību un Dānijas Karalisti par jurisdikciju un spriedumu atzīšanu un izpildi civillietās un komerclietās (OV L 299, 16.11.2005., 62. lpp.).
   
      (2)  Padomes 2006. gada 27. aprīļa Lēmums, lai noslēgtu Nolīgumu starp Eiropas Kopienu un Dānijas Karalisti par jurisdikciju un spriedumu atzīšanu un izpildi civillietās un komerclietās (OV L 120, 5.5.2006., 22. lpp.).
   
      (3)  Padomes 2000. gada 22. decembra Regula (EK) Nr. 44/2001 par jurisdikciju un spriedumu atzīšanu un izpildi civillietās un komerclietās (OV L 12, 16.1.2001., 1. lpp.).
   
      (4)  Padomes 2008. gada 18. decembra Regula (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās (OV L 7, 10.1.2009., 1. lpp.).
   
      (5)  OV L 149, 12.6.2009., 80. lpp.
   
   
      (6)  Eiropas Parlamenta un Padomes 2012. gada 12. decembra Regula (ES) Nr. 1215/2012 par jurisdikciju un spriedumu atzīšanu un izpildi civillietās un komerclietās (OV L 351, 20.12.2012., 1. lpp.).
   
      (7)  OV L 79, 21.3.2013., 4. lpp.
   
   
      (8)  Komisijas 2015. gada 17. februāra Īstenošanas regula (ES) 2015/228, ar ko aizstāj I līdz VII pielikumu Padomes Regulā (EK) Nr. 4/2009 par jurisdikciju, piemērojamiem tiesību aktiem, nolēmumu atzīšanu un izpildi un sadarbību uzturēšanas saistību lietās (OV L 49, 20.2.2015., 1. lpp.).